Like før midnatt den 4. juli 1969, kjørte og inn til Blue Rock Springs Park i Vallejo og parkerte omtrent seks og en halv kilometer fra stedet der drapene på Lake Herman Road hadde funnet sted. Mens paret satt i Ferrins bil, kom en annen bil inn på plassen og parkerte bak dem. Sjåføren gikk ut av bilen og langsmed passasjersiden på Ferrins bil. Han hadde en lommelykt og en ni mm Luger. Drapsmannen lyste inn i Mageaus og Ferrins øyne før han avfyrte totalt fem skudd mot dem. Flere av skuddene gikk gjennom Mageau og inn i Ferrin. Deretter gikk morderen bort fra bilen, men i det han hørte Mageaus stønn, gikk han tilbake og skjøt hvert av ofrene to ganger til før han til slutt dro sin vei.